
BG161PO003-2.3.1
„Инвестиции в „зелена индустрия”
Процедурата е в процес на обсъждане – очаква се обявяване до 30 дни
Бюджет на процедурата:  78 233 200 лева
Краен срок за подаване на предложения (проекти): ще се посочи при обявяване на процедурата
Кой може да кандидатства с проект:

Юридическо лице или едноличен търговец, регистриран по Търговския закон или Закона за кооперациите, който:

· да има седалище в Република България;
· да не е микро, малко или средно предприятие (МСП) по смисъла на чл. 3 и чл. 4 от Закона за МСП (да е голямо предприятие);
· да има минимум три приключени финансови години – 2008, 2009 и 2010;

· да е реализирал нетни приходи от продажби през последната приключена финансова година (2010 г.) минимум 5 000 000 лева
Кой може да бъде партньор в проекта: партньори не се допускат
Какви дейности се финансират:

· Компонент 1
· Закупуване и въвеждане в експлоатация (доставка, монтиране и първоначално изпитване) на ново оборудване, представляващо дълготраен материален актив, което намалява енергоемкостта на производството на предприятието-кандидат (трябва да се представи копие от резюме на доклад от обследването за енергийна ефективност не по-стар от две години);
· Закупуване и въвеждане в експлоатация (доставка, монтиране и първоначално изпитване) ново оборудване, представляващо дълготраен материален актив, което е свързано с по-ефективното използване или рециклиране на отпадъчните продукти и обхваща намаляване на отпадъка чрез повторното му влагане в съществуващото производство или чрез използването му за производство на нови продукти;
· Закупуване и въвеждане в експлоатация (доставка, монтиране и първоначално изпитване) на ново оборудване, представляващо дълготраен материален актив, за производство на продукт/и, подлежащ/и на рециклиране, след като станат отпадъци, обхващащо намаляване или заместване използването на нерециклируеми и опасни материали/компоненти при производството на продукт/и, както и производството на продукти, чието използване намалява вредните емисии и продукти, които изпълняват условията на хармонизирания стандарт EN 13 432:2000 за биоразградимост на опаковки.

· Компонент 2

· Дейности за подобряване на задвижващите двигатели и системи, включително чрез подмяна;

· Дейности за подобряване на енергийните системи чрез смяна  на енергоносителя;
· Дейности за оползотворяване на отпадъчната топлина;

· Закупуване и въвеждане в експлоатация (доставка, монтиране и първоначално изпитване) на малки ко-генерационни инсталации за собствени нужди;

· Въвеждане на системи за отопление и вентилация от възобновяеми енергийни източници (ВЕИ);

· Инвестиции в софтуерни системи за енергиен мениджмънт;

· Консултантски услуги, свързани с въвеждането на системи за енергиен мениджмънт, съгласно изискванията на стандарт БДС  EN 16001  (Energy Management Systems)/EN ISO 50001;

· Консултантски услуги за изготвяне на проектното предложение по тази процедура - не повече от 10 000 лв;

· Визуализация - не повече от 3 000 лв;

· Одит - не повече от 10 000 лв.

Забележка: Разходите по Компонент 2 са ограничени по правилото „de minimis” (не повече от 200 000 евро за последни три фискални години).
Продължителност на проект:

· Максимална продължителност – 24 месеца

Субсидиране (максимален интензитет на безвъзмездната финансова помощ):

· 50% от общите допустими разходи по проекта

Финансови рамки на безвъзмездната помощ (субсидията) за един проект:

· Минимум  1 000 000 лева

· Максимум 4 000 000 лева
Плащане на безвъзмездната помощ – три варианта:


- авансово 20% (иска се банкова гаранция), междинни (по междинни отчети за изразходвани по проекта средства) и балансово (окончателно);

- междинни (по междинни отчети за изразходвани по проекта средства) и балансово (окончателно);


- балансово (окончателно) – в съответствие с верифицираните разходи по проекта.

Забележка: По процедурата и документите за кандидатсване по нея има и редица други изисквания, ограничения и уточнения. Подробно материалите по процедурата могат да се разгледат на адреси:
www.sme.government.bg  ,  www.opcompetitiveness.bg и www.eufunds.bg
„Център за консултации по усвояване на средствата  от европейските фондове за машиностроенето” при Българска Браншова Камара - Машиностроене
За въпроси и пояснения:
e-mail: bbcm.centre@mail.bg     Виолин Ненов  0888 22 40 35
PAGE  
2

